আরএমজি বিডি নিউজ ডেস্ক: স্বাস্থ্যমন্ত্রী মোহাম্মদ নাসিম বলেছেন, ‘যাদের নাই ভোট তারাই করছে জোট। জোট করে বরং বিএনপির ভোট কমেছে। বিএনপি এখন সাত দফা দাবি তুলছে। তাদের এই দাবি মানা হবে না। এখন সবার একটাই দফা সেটা হচ্ছে এ মুহূর্তে নির্বাচন বাস্তবায়ন করা। আগামী নির্বাচন হবে শান্তিপূর্ণ এবং সংবিধান অনুযায়ী। নির্বাচন নিয়ে সংবিধানের বাইরে যাওয়ার কোনও সুযোগ নেই। মঙ্গলবার (১৬ অক্টোবর) দুপুর আড়াইটায় কেরানীগঞ্জের জিনজিরায় ২০ শয্যা হাসপাতাল পরিদর্শনকালে প্রধান অতিথির বক্তব্যে তিনি এসব কথা বলেন।